b'\n_START_ARTICLE_\nOSCA 4500G\n_START_PARAGRAPH_\nOSCA 4500G (tudi OSCA Tipo G 4500) je dirkalnik Formule 1 italijanskega konstruktorja O.S.C.A. za sezono 1951. Po propradlem dogovoru s princem Biro, je bil dirkalnik uporabljen le na prvenstveni dirki za Veliko nagrado Italije, kjer je Franco Rol dosegel deveto mesto. Dirkalnik je bil opremljen s 60 stopinjskim 4,472 literskim motorjem V12 lastne izdelave, ki je lahko razvil mo\xc4\x8d 330 KM (246 KW) pri 6200 rpm, kar je omogo\xc4\x8dalo najvi\xc5\xa1jo hitrost 260 km/h. V naslednji sezoni 1952 zaradi sprememb pravil dirkalnik ni ve\xc4\x8d smel dirkati v Formuli 1, zato je bil prodan v Avstralijo, kjer je bil uporabljen na ve\xc4\x8d dirkah tipa Formula Libre. Konec petdesetih let se je vrnil v Evropo in po menjavi ve\xc4\x8d lastnikov, ga je kupil Tom Wheatcroft, ustanovitelj dirka\xc5\xa1kega muzeja Donington Grand Prix Exhibition, kjer je dirkalnik razstavljen.'